ตลาดหุ้นเอเชียผันผวน วิตกสงครามการค้ายืดเยื้อกระทบเศรษฐกิจโลก
ตลาดหุ้นเอเชียผันผวน วิตกสงครามการค้ายืดเยื้อกระทบเศรษฐกิจโลก
ตลาดหุ้นเอเชียผันผวน วิตกสงครามการค้ายืดเยื้อกระทบเศรษฐกิจโลก
16 ส.ค. 2562

ผู้สื่อข่าวรายงานว่า ตลาดหุ้นเอเชียปรับตัวลดลงในเช้าวันนี้ เนื่องจากนักลงทุนวิตกกังวลเกี่ยวกับภาวะเศรษฐกิจโลกท่ามกลางการทำสงครามการค้าระหว่างสหรัฐกับจีน
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 20,323.97 จุด ลดลง 81.68 จุด, -0.40% ดัชนี SSE Composite ตลาดหุ้นจีนเปิดวันนี้ที่ 2,817.57 จุด เพิ่มขึ้น 1.77 จุด, +0.06% ดัชนี HSI ตลาดหุ้นฮ่องกงเปิดวันนี้ที่ 25,484.96 จุด ลดลง 10.50 จุด, -0.04% ดัชนี TAIEX ตลาดหุ้นไต้หวันเปิดวันนี้ที่ 10,345.42 จุด เพิ่มขึ้น 18.29 จุด, +0.18% ดัชนี KOSPI ตลาดหุ้นเกาหลีใต้เปิดวันนี้ที่ 1,921.49 จุด ลดลง 16.88 จุด, -0.87% ดัชนี FTSE STI ตลาดหุ้นสิงคโปร์เปิดวันนี้ที่ 3,109.16 จุด ลดลง 16.93 จุด, -0.54% ดัชนี FBMKLCI ตลาดหุ้นมาเลเซียเปิดวันนี้ที่ 1,598.06 จุด ลดลง 2.23 จุด, -0.14% ดัชนี PSE Composite ตลาดหุ้นฟิลิปปินส์เปิดวันนี้ที่ 7,802.56 จุด ลดลง 26.30 จุด, -0.34%
ทั้งนี้ นักลงทุนจับตาสถานการณ์ทางการค้าระหว่างสหรัฐกับจีนอย่างใกล้ชิด โดยล่าสุดกระทรวงการต่างประเทศจีนออกแถลงการณ์ระบุว่า จีนหวังว่าจะสามารถพบสหรัฐครึ่งทางในประเด็นการค้า และดำเนินการตามข้อตกลงที่ผู้นำของทั้งสองฝ่ายบรรลุในการประชุมที่นครโอซากา ขณะเดียวกันก็พยายามมองหาแนวทางที่ยอมรับได้ร่วมกัน ผ่านทางการหารือกันบนพื้นฐานของความเท่าเทียมกัน และการเคารพซึ่งกันและกัน
โดยแถลงการณ์ของกระทรวงการต่างประเทศจีนถือเป็นการแสดงท่าทีที่อ่อนข้อลงของจีน หลังจากที่ก่อนหน้านี้ กระทรวงการคลังของจีนแถลงว่า จีนจะใช้มาตรการตอบโต้ที่จำเป็นต่อการที่สหรัฐประกาศว่าจะขึ้นภาษีนำเข้าสินค้าจีน 10% วงเงิน 3 แสนล้านดอลลาร์